Grupo PAM

El Grupo PAM S.p.A. l'è na axienda Italiana fondada inte el 1958 che laora inte la Granda distribusion e anca inte la ristorasion, e la xe totalmente controlada da la holding finansiaria Gecos S.p.A. La sede legale del grupo la xe a Venesia, chela aministrativa invece la xe a Spinea, in provinsa de Venesia. El nome PAM, l'è l'acronemo de "Pì a men". Storia PAM l'è sta fondada inte el 5 Marso del 1958 da Tito Bastianello, Giovanni Paolo Giol e Giancarlo Dina, verxendo el primo supermarcà a Padova, inte el Veneto. Pì vanti, cronpando altri marchi, el grupo PAM ga xlargà la so area laoradiva inte el paexe rivando a vere 684 ponti de vendita inte el 2018 e faxendo partire anca na atività de ristorasion verxendo inte el 1975 a Trieste el ristorante Brek, primo de la caena ristorativa. Società del Grupo PAM Le società del grupo PAM le xe: Pam Panorama S.p.A. che controla i ipermarcai Panorama e i supermarcai PAM e PAM Local IN's marcà S.p.A. inte el settore discount PAM Franchising S.p.A. inte el setore franchising A la fin del 2015 Cibis S.p.A., la società che controla i ristoranti, i cafè e le fugaserie a marchio Brek, la xe sta dada a la fameja Spagnoli de Firense. Altri projèti el detien schemi gràfeghi so Notasion